Ahvide lennutamine rakettidega jätkus alles pärast kosmoseajastu algust 1958. aastal ja kohe ebaõnnestumisega. Suurimaks saavutuseks jäi Able'i ja Miss Bakeri lend 28. mail 1959, mis viis ahvid kõrgemale kui 50 miili ja mida loeti siis USA-s kosmose piiriks. Able suri pärast edukat maandumist elektroodide kehast  eemaldamise operatsioonil ja tema topis on praegu välja pandud Washingtonis Smithsoni lennunduse ja kosmonautika muuseumis. Miss Baker elas 27 aasta vanuseks ja suri 1984. aastal. Sellel ja järgmisel kahel aastal oli veel kokku neli suborbitaalset ahvide lendu, millest õnnestusid vaid esimesed kaks.